|  |  |
| --- | --- |
| **σάρωση**ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΑΤΤΙΚΗΣΔΗΜΟΣ ΑΛΙΜΟΥ |  Άλιμος, 07/07/2020 Αριθμ. Πρωτ:  |
| **ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΤΜΗΜΑ ΕΣΟΔΩΝ**Ταχ. δ/νση : Αριστοτέλους 53, Άλιμος Τ.Κ. 174 55Πληροφορίες : Τηλέφωνο : 213 200 8029-30Email : esoda@alimos.gr  |   |

**ΑΝΑΚΟΙΝΩΣΗ – ΠΡΟΣΚΛΗΣΗ**

Ο Δήμος Αλίμου στα πλαίσια διοργάνωσης της εμποροπανήγυρης επ’ ευκαιρία της θρησκευτικής εορτής του Αγίου Παντελεήμονα που θα λάβει χώρο στον Άλιμο στις **26, 27 Ιουλίου 2020,** καλεί τους ενδιαφερόμενους να υποβάλλουν αίτηση-υπεύθυνη δήλωση για χορήγηση άδειας συμμετοχής αυτοπροσώπως ή με εξουσιοδότηση, συνοδευόμενη με τα απαραίτητα δικαιολογητικά, προκειμένου να μπουν στη διαδικασία επιλογής.

Ο εορτασμός θα είναι διήμερος με ημερομηνία έναρξης την **26 Ιουλίου**. Η τοποθέτηση των πάγκων από τους μικροπωλητές θα ξεκινήσει την **26 Ιουλίου και ώρα 11:00-15:00 και θα λήξει την 27 Ιουλίου και ώρα 23:00-01:00.**

Oι προϋποθέσεις που πρέπει να πληρούν οι ενδιαφερόμενοι και η διαδικασία επιλογής ρυθμίζονται από το άρθρο 38 του Ν4497/17(ΦΕΚ 271 Ά/13-11-2017) όπως αυτό ισχύει.

**Δικαιούχοι συμμετοχής**

* α) Πωλητές που διαθέτουν όλα τα νόμιμα φορολογικά παραστατικά και ΚΑΔ σχετικό με τη δραστηριοποίηση στο υπαίθριο εμπόριο, σε ποσοστό 70% των διατιθέμενων θέσεων.
* β) Πωλητές βιομηχανικών ειδών κάτοχοι αδειών λαϊκών αγορών με αντικείμενο εκμετάλλευσης άνθη, φυτά και μεταποιημένα προϊόντα, σε ποσοστό 20% των διατιθέμενων θέσεων.
* γ) Κάτοχοι άδειας πλανόδιου η στάσιμου εμπορίου με αντικείμενο εκμετάλλευσης από τα επιτρεπόμενα στις υπαίθριες αγορές, σε ποσοστό 10% των διατιθέμενων θέσεων.
* δ) Κάτοχοι αδειών για συγκεκριμένες κυριακάτικες αγορές που εκδόθηκαν με βάση προγενέστερο θεσμικό πλαίσιο, μπορούν να ζητούν τη συμμετοχή τους στις υπαίθριες αγορές του άρθρου 38 του Ν4497/17 και υπολογίζονται στο ποσοστό της περίπτωσης (α).
* ε) Κάτοχοι άδειας του άρθρου 45 του Ν4497/17 για διάθεση έργων τέχνης, καλλιτεχνημάτων, ειδών λαϊκής τέχνης.

Οι αιτήσεις θα υποβάλλονται έως την **Δευτέρα 20 Ιουλίου 2020** στο γραφείο πρωτοκόλλου του Δήμου Αλίμου, συνοδευόμενες από πλήρη δικαιολογητικά. Τα δικαιολογητικά αναγράφονται στην αίτηση συμμετοχής.

**Η μη κατάθεση των δικαιολογητικών επισύρει αποκλεισμό της αίτησης.**

Έντυπα των αιτήσεων διατίθενται στο Δημοτικό Κατάστημα Αριστοτέλους 53 (Τμήμα εσόδων) καθώς και στην ιστοσελίδα του Δήμου Αλίμου : www.alimos.gov.gr.

Μετά το πέρας της διαδικασίας εκδίδεται κατάλογος συμμετεχόντων & απορριπτέων, ο οποίος θα αναρτηθεί στο Δημοτικό Κατάστημα και στην ιστοσελίδα του Δήμου Αλίμου : www.alimos.gov.gr.

Αν ο αριθμός των συμμετεχόντων είναι μεγαλύτερων των υπαρχουσών θέσεων, διεξάγεται κλήρωση.

Οι **επιλεγέντες** καταβάλουν, έως **23/07/2020,** τα αναλογούντα τέλη υπέρ του Δήμου Αλίμου στο ταμείο του Δήμου ή στο Τραπεζικό Λογαριασμό : GR 2601402380238002001000028 (ALPHA BANK). Στο έντυπο της κατάθεσης θα αναγράφονται τα κάτωθι στοιχεία :

Ονοματεπώνυμο οφειλέτη, ΑΦΜ και αιτιολογία : πανηγύρι Αγίου Παντελεήμονα.

Τέλος μόνο όσοι από των επιλεγέντων έχουν εξοφλήσει το ανωτέρω Δημοτικό Τέλος, θα συμμετέχουν στην κλήρωση για των καθορισμό των θέσεων.

**Πληροφορίες**: Τμήμα Εσόδων του Δήμου Αλίμου τηλ. 2132008029-30.

Η Αντιδήμαρχος

Οικονομικών Υπηρεσιών

Σύρμα Θεοδώρα